Inšallah, Madona, inšallah
__БЕЗКН__

-{Inšallah Madona, inšallah}- је збирка прича Миљенка Јерговића (босанскохерцеговачког и хрватског новинара и писца). Књига је преведена на италијански и белоруски језик.

Композиција 
Необичност ове збирке прича јесте у њиховом настанку. Приче су инспирисане босанским  севдалинкама (шеснаест песама) и далматинским клапским песмама (три песме). Иако је писац, како сам каже, песме слушао од различитих извођача, који су песме често мењали, у њима је , песмама, ипак, остала снажна лирска основа и слутња конкретног животног бола и губитка.  Аутора је занимао догађај који је стајао иза саме песме, па нам он тако прича причу (допричава песму).
 

Важну улогу за настанак приче,  за писца, имала је, свакако, мелодија, начин на који се нека песма певала, како је  звучао глас певача од кога је песму слушао, како је звучао инструмент ... У приче је уткан и низ ситуација у којима је песма слушана. Сам текст није био довољан за  настанак приче. Оно што је најважније за настанак приче јесте звучни запис.
Фаталистички карактер ових прича писац дочарава самим насловом ове збирке. У причама имамо људске судбине које су у божијим рукама: -{Inšallah}- (у значењу ако бог да) и -{Madona}- (Госпа или Богородица). Јерговићеви јунаци чезну за својим недостижним, немогућим или неоствареним љубавима. Испуњени су, због тога, дубоком тугом и патњом и то осећају целим својим бићем.

Народни певачи и извођачи од којих је аутор прича песме слушао 
Заим Имамовић
Бењамин Исовић
Сафет Исовић
Јозо Пенава
Емина Зечај
Илијаз Делић
Mostar Sevdah Reunion
Химзо Половина
Нада Мамула
Зора Дубљевић
Зехра Деовић
Мухамед Хамић Мешановић
Меша Гребајшевић
Љубо Стипишић Далмате
тенор Шпира
Иван Ловреновић

Пријатељи од којих је аутор прича песме слушао 
Семиздин
Ахмед
Ана

Издања књиге 
Inšallah Madona, inšallah, Загреб, Durieux, 2004., 
Inšallah Madona, inšallah, Београд, Ренде, 2011., 
Insallah, Madona insallah, Libri Scheiwiller, 2007.
Іншала, Мадона, іншала, Менск, 2012.

Референце

Литература 
 Inšallah Madona, inšallah, Загреб, Durieux, 2004., 
 Званични сајт Миљенка Јерговића

Спољашње везе 
 YouTube: Плејлиста песама које су инспирисале аутора

Књижевност Босне и Херцеговине
Хрватска књижевност